Diari Oficial de la Generalitat Valenciana


Sumari del DOGV 3200, del 10-03-1998 (1998/1653)

Informació pública de la proposta de Programa per al Desenvolupament de l’Actuació Integrada de la Unitat d’Execució al Carrer de Vicenta Carrasquer, de Sueca.
---------------------------------------------------------------------------------------------------------------------------------------------------------------

### Dades del document

Número de DOGV
:   3200

Data del DOGV
:   10-03-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1653


Organisme emissor
:   Construcciones Reunidas Sueca, SL

Tipus de document
:   Anunci

Informació pública de la proposta de Programa per al Desenvolupament de l'Actuació Integrada de la Unitat d'Execució al Carrer de Vicenta Carrasquer, de Sueca. [1998/Q1653]
  
José Bernardo Vendrell Carbó, en representació de Construcciones Reunidas Sueca, SL, amb el codi d'identificació fiscal número B-96698238, domiciliada al carrer de Sebastià Diego, número 12, baix, de Sueca (València).
  
A l'empara del que s'estableix en l'article 48.1.c de la Llei 6/1994, de 15 de novembre, Reguladora de l'Activitat Urbanística, fa públic el següent:
  
Sotmetre a informació pública l'alternativa tècnica relativa al Programa per al Desenvolupament de l'Actuació Integrada de la Unitat d'Execució al Carrer de Vicenta Carrasquer i delimitada al nord amb les parets de tancament de la part posterior dels habitatges amb façana al carrer de les Palmeres, al sud el propi carrer de Vicenta Carrasquer, a l'est la ronda de Joan Fuster i, a l'oest, el carrer travesser al de Vicenta Carrasquer.
  
Aquest programa és el desenvolupament del conveni urbanístic subscrit entre l'Ajuntament de Sueca i els propietaris afectats per la delimitació d'aquest signat el 28 de juliol de 1993.
  
Els documents que comprenen aquesta actuació urbanística es troben protocol·litzats a la notaria del senyor Antonio-Víctor García-Galán San Miguel, al carrer d'Utxana, número 31, de Sueca, on els interessats, durant el termini de 20 dies comptadors des de la publicació de l'anunci en el Diari Oficial de la Generalitat Valenciana, podran comparéixer per a obtenir una còpia de l'acta de protocol·lització i sol·licitar l'exhibició d'aquesta.
  
Igualment, hi ha un exemplar d'aquest dipositat a l'Ajuntament de Sueca.
  
Els interessats, durant el termini esmentat de 20 dies, poden comparéixer a l'Ajuntament per a consultar les actuacions derivades de la documentació dipositada, i també formular qualssevol al·legacions que els pertoquen segons dret i presentar alternatives tècniques, així com proposicions juridicoeconòmiques per a executar qualsevol de les alternatives, tot això segons el que disposen els articles 46 i 48 de l'esmentada Llei 6/1994, de 15 de novembre, de la Generalitat Valenciana.
  
Les proposicions juridicoeconòmiques abans esmentades es presentaran al Registre General de l'Ajuntament en plica tancada, dins dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.